Document ID: 31989R2352

KOMISSION ASETUS (ETY) N:o 2352/89,
annettu 28 päivänä heinäkuuta 1989,
neuvoston asetuksen (ETY) N:o 822/87 35 ja 36 artiklassa tarkoitetun pakollisen tislauksen soveltamista koskevista yksityiskohtaisista säännöistä annetun asetuksen (ETY) N:o 3105/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1236/89(2), ja erityisesti sen 35 artiklan 8 kohdan ja 36 artiklan 6 kohdan,
sekä katsoo, että
tietyt erityisesti tukien ja interventioelimille toimitetun alkoholin hintojen maksuehtoja koskevat, komission asetuksessa (ETY) N:o 3105/88(3) olevat säännökset olisi sovitettava paremmin yhteen viinien tislauksen ja viininvalmistuksen sivutuotteiden yleisistä säännöistä 25 päivänä heinäkuuta 1983 annetun neuvoston asetuksen (ETY) N:o 2179/83(4), sellaisena kuin se on viimeksi muutettuna asetuksella (ETY) N:o 2505/88(5), säännösten kanssa, ja
tässä asetuksessa säädetyt toimenpiteet ovat viinin hallintokomitean lausunnon mukaisia,
ON ANTANUT TÄMÄN ASETUKSEN:
1 artikla
Muutetaan asetusta (ETY) N:o 3105/88 seuraavasti:
1 Korvataan 11 artikla seuraavasti:
"11 artikla
1 Asetuksen 822/87 35 artiklan 6 kohdan ensimmäisessä luetelmakohdassa ja 36 artiklan 4 kohdan ensimmäisessä luetelmakohdassa tarkoitettujen tukien määrät vahvistetaan vuosittain 1 päivään elokuuta mennessä seuraavan viinivuoden osalta. Samaan aikaan vahvistetaan niiden tukien määrät, joita sovelletaan vedottaessa asetuksen (ETY) N:o 2179/83 18 artiklan 3 kohtaan.
2 Tislaajan, joka aikoo päästä osalliseksi 1 kohdassa tarkoitetusta tuesta, on esitettävä asetuksen (ETY) N:o 2179/83 17 artiklassa tarkoitetut hakemus ja asiakirjat kyseistä viinivuotta seuraavaan 31 päivään joulukuuta mennessä.
3 Asetuksen (ETY) N:o 2179/83 17 artiklan 1 kohdan c alakohdassa tarkoitettu todiste voidaan korvata todisteella interventioelimelle annetusta takuusta. Kyseinen takuu on 110 prosenttia haetusta tuesta.
Tässä tapauksessa todiste siitä, että tislaaja on maksanut kokonaan 10 artiklassa tarkoitetun ostohinnan, on toimitettava interventioelimelle kyseistä viinivuotta seuraavaan maaliskuun 31 päivään mennessä.
Interventioelimen on vapautettava takuu viimeistään kolme kuukautta kyseisen todisteen toimittamisen jälkeen.
Jos toisessa alakohdassa tarkoitettu todiste esitetään seuraavan vuoden maaliskuun 31 päivän jälkeen, mutta ennen kesäkuun 1 päivää, eikä kyseinen viivästyminen johdu tislaajan vakavasta laiminlyönnistä, interventioelimen on vapautettava 80 prosenttia takuusta.
4 Edellä 10 artiklan 2 kohdan toisessa alakohdassa tarkoitetussa tapauksessa todiste ostohinnan maksamisesta korvataan todisteella ennakon maksamisesta.
5 Jos asetuksen (ETY) N:o 2179/83 17 artiklan 1 kohdan c alakohdassa tarkoitetusta todisteesta ilmenee, että 10 artiklan 2 kohdassa säädettyä määräaikaa ei ole noudatettu, mutta viivästyminen ei ole enemmän kuin 30 päivää, tislaajalle maksettavasta tuesta vähennetään 20 prosenttia. Tukea ei makseta, jos viivästyminen on enemmän kuin 30 päivää.
6 Jos todetaan, että tislaaja ei ole maksanut ostohintaa tuottajalle, interventioelimen on maksettava tuottajalle kyseistä viinivuotta seuraavaan kesäkuun 1 päivään mennessä tukea vastaava määrä, tarvittaessa tuottajan jäsenvaltion interventioelimen välityksellä."
2 Korvataan 13 artikla seuraavasti:
"13 artikla
1 Tislaajan on toimitettava interventioelimelle tuote, jonka alkoholipitoisuus on vähintään 92 tilavuusprosenttia, kyseistä viinivuotta seuraavaan marraskuun 30 päivään mennessä tai, jos sovelletaan asetuksen (ETY) N:o 2179/83 11 artiklan 2 kohtaa, toimivaltaisen kansallisen viranomaisen vahvistamaan ajankohtaan mennessä.
2 Tislaajalle neutraalista alkoholista sekä muista tislaustuotteista, joita voidaan toimittaa interventioelimelle, maksettava hinta vahvistetaan vuosittain 1 päivään elokuuta mennessä seuraavan viinivuoden osalta asetuksen (ETY) N:o 2179/83 18 artiklan mukaisesti.
Jos tislaaja ei ole saanut tukea, sovelletaan 11 artiklan 2-6 artiklan säännöksiä tarvittavin mukautuksin.
Jos asetuksen (ETY) N:o 2179/83 17 artiklan 1 kohdan c alakohdassa tarkoitetusta todisteesta ilmenee, että 10 artiklan 2 kohdassa säädettyä määräaikaa ei ole noudatettu, mutta viivästyminen ei ole enemmän kuin 30 päivää, toimitetusta alkoholista tislaajalle maksettavasta hinnasta vähennetään 20 prosenttia. Alkoholista ei makseta mitään, jos viivästyminen on enemmän kuin 30 päivää.
3 Interventioelimen on maksettava hinta tislaajalle viimeistään kolmen kuukauden kuluessa alkoholin toimituspäivästä."
3 Korvataan 15 artiklan 5 kohdan toinen ja kolmas alakohta seuraavasti:
"Tuen saamiseksi valmistajan on esitettävä kyseistä viinivuotta seuraavaan joulukuun 31 päivään mennessä toimivaltaiselle interventioelimelle hakemus ja liitettävä siihen todiste asetuksen (ETY) N:o 2179/83 26 artiklan 4 kohdassa tarkoitetun takuun antamisesta."
4 Korvataan 15 artiklan 6 kohta seuraavasti:
"6 Jollei asetuksen (ETY) N:o 2179/83 23 artiklasta muuta johdu, takuu vapautetaan ainoastaan, jos toimivaltaiselle interventioelimelle toimitetaan mainitun asetuksen 17 artiklassa tarkoitetut asiakirjat 12 kuukauden kuluessa hakemuksen esittämisestä.
Takuu vapautetaan suhteessa määriin, joiden osalta asiakirjat on toimitettu.
Jos asetuksen (ETY) N:o 2179/83 17 artiklassa tarkoitetusta todisteesta ilmenee, että 10 artiklan 2 kohdassa säädettyä määräaikaa ei ole noudatettu, mutta viivästyminen ei ole enemmän kuin 30 päivää, vapautettava määrä on 80 prosenttia takuusta. Takuu pidätetään, jos viivästyminen on enemmän kuin 30 päivää.
Jos todetaan, että tislausta varten väkevöidyn viinin valmistaja ei ole maksanut ostohintaa tuottajalle, interventioelimen on maksettava tuottajalle viinin toimitusvuotta seuraavan viinivuoden heinäkuun 1 päivään mennessä tukea vastaava määrä, tarvittaessa tuottajan jäsenvaltion interventioelimen välityksellä."
5 Korvataan 17 artiklan 1 ja 2 kohta seuraavasti:
"1 Jäsenvaltioiden on ilmoitettava komissiolle samaan aikaan asetuksen (ETY) N:o 2179/83 20 artiklassa tarkoitettujen tietojen kanssa viinin, viinisakan ja tislausta varten väkevöidyn viinin tislatut määrät."
2 artikla
Tämä asetus tulee voimaan 1 päivänä syyskuuta 1989.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä heinäkuuta 1989.

Labels: 3
17
6